GENERÁLNA PROKURATÚRA
SLOVENSKEJ REPUBLIKY

Leg/2 124/25/1000
Zbierka služobných predpisov
generálneho prokurátora 
Slovenskej republiky
Por. č. 3/2025
Príloha: Vzor podpisovej doložky		         - konsolidované znenie

P R Í K A Z

generálneho prokurátora Slovenskej republiky

zo 14. mája 2025

o aprobačných oprávneniach
na Generálnej prokuratúre Slovenskej republiky

Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento príkaz:

P R V Á   Č A S Ť
PRÍSLUŠNOSŤ NA PODPISOVANIE

Článok 1
Aprobačné oprávnenie

Aprobačným oprávnením sa na účely tohto príkazu rozumie oprávnenie generálneho prokurátora Slovenskej republiky (ďalej len „generálny prokurátor“), prvého námestníka generálneho prokurátora, námestníkov generálneho prokurátora, riaditeľov odborov, vedúcich oddelení, vedúcich referátov, zodpovednej osoby za ochranu osobných údajov,) manažéra kybernetickej a informačnej bezpečnosti,) prokurátorov a štátnych zamestnancov Generálnej prokuratúry Slovenskej republiky (ďalej len „Generálna prokuratúra“) schvaľovať a podpisovať rozhodnutia, opatrenia alebo iné písomnosti pri plnení úloh na základe zákona, ostatných všeobecne záväzných právnych predpisov a služobných predpisov.

Článok 2
Generálny prokurátor

Generálny prokurátor schvaľuje a podpisuje
a)	na úseku vzťahov k orgánom zákonodarnej, výkonnej a súdnej moci
1.	písomnosti zasielané prezidentovi Slovenskej republiky,
2.	písomnosti zasielané predsedovi Národnej rady Slovenskej republiky, jej podpredsedom, predsedom výborov a písomné odpovede na otázky poslancov položené generálnemu prokurátorovi na schôdzi Národnej rady Slovenskej republiky v rámci hodiny otázok a na otázky poslancov týkajúce sa zásadných otázok činnosti prokuratúry,
3.	písomnosti zasielané vláde Slovenskej republiky, jej predsedovi, podpredsedom, ministrom a vedúcim ústredných orgánov Slovenskej republiky,
4.	návrhy podávané Ústavnému súdu Slovenskej republiky a súvisiace písomnosti, ako aj písomnosti zasielané predsedovi a podpredsedovi Ústavného súdu Slovenskej republiky,
5.	žaloby Najvyššiemu správnemu súdu Slovenskej republiky na rozpustenie politickej strany alebo politického hnutia, podnety Najvyššiemu súdu Slovenskej republiky a Najvyššiemu správnemu súdu Slovenskej republiky na zaujatie stanoviska k zabezpečeniu jednotného výkladu zákonov a vyjadrenia k návrhom takýchto stanovísk,
6.	podnety ministrovi spravodlivosti Slovenskej republiky na podanie dovolania v trestných veciach,
7.	protesty a upozornenia podávané ministrom a vedúcim ústredných orgánov Slovenskej republiky,
8.	žiadosti o oznámenie poznatkov a informácií od Slovenskej informačnej služby,
9.	opatrenia dohodnuté s ústrednými orgánmi Slovenskej republiky vrátane ústredných orgánov štátnej správy a inými inštitúciami,
10.	písomnosti v oblasti zahraničných stykov zasielané vedúcim ústredných orgánov cudzích štátov, vedúcim zastupiteľských úradov cudzích štátov, ktoré majú sídlo v Slovenskej republike, písomnosti adresované vedúcim zastupiteľských úradov Slovenskej republiky v zahraničí a vedúcim predstaviteľom medzinárodných organizácií, okrem vecí týkajúcich sa právneho styku,
b) 	na úseku činnosti prokuratúry
1.	plán hlavných úloh,
2.	plán zahraničných stykov prokuratúry,
3.	návrh rozpočtu kapitoly Generálnej prokuratúry na príslušný rok a záverečný účet prokuratúry a správu o výsledkoch finančných kontrol za uplynulý rok,
4.	plán odbornej prípravy a vzdelávania, 
5.	obsahovú náplň vzdelávania prokurátorov v Justičnej akadémii Slovenskej republiky,
6.	štatút vnútorného auditu, strednodobý plán vnútorného auditu, ročný plán jednotlivých vnútorných auditov, poverenie na vykonanie vnútorného auditu, program vnútorného auditu, ročnú správu o vykonaných vnútorných auditoch za predchádzajúci rok,
7.	plány, smernice, opatrenia, pokyny, povolenia a iné rozhodnutia vo veciach prípravy na obranu, civilnej ochrany, ochrany utajovaných skutočností a správy o činnosti v týchto veciach pre ústredné orgány Slovenskej republiky a ďalšie písomnosti v rozsahu podľa osobitného zákona,
8.	služobné predpisy generálneho prokurátora a Generálnej prokuratúry,
9.	právne akty a organizačné akty generálneho prokurátora,
10.	záväzné stanoviská generálneho prokurátora,
11.	zmluvy uzatvorené na základe výsledkov verejného obstarávania tovarov, služieb a prác na nadlimitné zákazky,
12.	rozhodnutie o neupotrebiteľnosti alebo prebytočnosti majetku štátu v správe Generálnej prokuratúry a zmluvy o založení účtov v Štátnej pokladnici,
13.	rozhodnutie o trvalom upustení od vymáhania pohľadávky štátu na Generálnej prokuratúre a o návrhu krajského prokurátora o trvalom upustení od vymáhania pohľadávky štátu vyššej ako 1 660 eur,
14.	dohody o hmotnej zodpovednosti s prokurátormi Generálnej prokuratúry a krajskými prokurátormi,
15.	rozhodnutie o vyslaní prokurátorov a zamestnancov prokuratúry na zahraničné služobné (pracovné) cesty,
16.	cestovné príkazy námestníkom generálneho prokurátora, riaditeľovi Kancelárie generálneho prokurátora Slovenskej republiky (ďalej len „riaditeľ kancelárie generálneho prokurátora“), riaditeľovi osobného úradu, vedúcemu referátu ochrany utajovaných skutočností, vedúcemu referátu vnútorného auditu, zodpovednej osobe, manažérovi kybernetickej a informačnej bezpečnosti a vyúčtovanie ich služobných ciest a zahraničných služobných ciest,
17.	rozhodnutie o vymenovaní a odvolaní predsedu a členov osobitnej komisie zriadenej na Generálnej prokuratúre vo veciach zodpovednosti za škodu a s tým súvisiacich nárokov na náhradu škody a komisie pre verejné obstarávanie,
18.	rozhodnutie o vymenovaní a odvolaní členov Komisie pre vydávanie záväzných stanovísk, ktorých na základe zákona vymenúva a odvoláva generálny prokurátor, 
19.	rozhodnutie o vymenovaní členov disciplinárnej komisie a ich náhradníkov a o vylúčení člena disciplinárnej komisie,
20.	rozhodnutie o zabezpečení ochrany osoby prokurátora, ochrany osôb jemu blízkych a ochrany jeho bydliska,
21.	žiadosti o stanoviská, návrhy alebo vyjadrenia Rady prokurátorov Slovenskej republiky, Prokurátorskej rady Generálnej prokuratúry Slovenskej republiky a Základnej organizácie Slovenského odborového zväzu verejnej správy a kultúry na Generálnej prokuratúre Slovenskej republiky s výnimkou žiadostí o stanoviská k návrhom právnych predpisov,
22.	príkazy na vykonanie previerok na podriadených prokuratúrach,
23.	vybavenie opakovaného podnetu, ak predchádzajúci podnet vybavil alebo na jeho vybavenie dal súhlas alebo pokyn námestník generálneho prokurátora,
24.	druhostupňové rozhodnutie vo veci, v ktorej na rozhodnutie prvého stupňa dal súhlas, pokyn alebo sám rozhodol námestník generálneho prokurátora, 
25.	rozhodnutie o odvolaní proti rozhodnutiu osobitnej komisie zriadenej na Generálnej prokuratúre vo veciach zodpovednosti za škodu a s tým súvisiacich nárokov na náhradu škody,
26.	rozhodnutie o sťažnosti sudcu proti uzneseniu o vznesení obvinenia podľa § 207a ods. 2 Trestného poriadku,
27.	vymenovanie a odvolanie člena a náhradníka komisie, ktorá rozhoduje o ochrane ohrozeného svedka,
28.	súhlas na vydanie rokovacieho poriadku komisie, ktorá rozhoduje o ochrane ohrozeného svedka,
c)	na úseku personálnej práce
1.	systemizáciu funkčných miest na Generálnej prokuratúre a podriadených prokuratúrach a jej zmeny,
2.	vyhlásenie výberového konania,
3.	vymenovanie a odvolanie členov výberových komisií a ich predsedov, ak tak ustanovuje osobitný predpis,
4.	rozhodnutia o vzniku, zmene a zániku služobného pomeru prokurátora a právneho čakateľa prokuratúry, právne úkony pri vzniku, zmene a skončení štátnozamestnaneckého pomeru asistenta prokurátora a štátneho zamestnanca na Generálnej prokuratúre, právne úkony pri vzniku, zmene a skončení pracovného pomeru zamestnanca pri výkone práce vo verejnom záujme na Generálnej prokuratúre a súvisiace písomnosti zásadného charakteru, vrátane výkonu disciplinárnych opatrení,
5.	rozhodnutie o odvolaní, ktoré bolo podané proti rozhodnutiu Generálnej prokuratúry vo veciach osobitných nárokov súvisiacich so zánikom služobného pomeru prokurátora a sociálneho zabezpečenia prokurátora, 
6.	právne úkony pri vzniku, zmene a skončení pracovnoprávneho vzťahu zamestnanca na základe dohôd o prácach vykonávaných mimo pracovného pomeru na Generálnej prokuratúre, 
7.	návrh na vykonanie odbornej justičnej skúšky právnym čakateľom prokuratúry a asistentom prokurátora a povolenie vykonať opravnú odbornú justičnú skúšku,
8.	rozhodnutie o zbavení povinnosti prokurátora a právneho čakateľa prokuratúry zachovávať mlčanlivosť o veciach, ktoré sa dozvedel v súvislosti s výkonom funkcie,
9.	návrh na začatie disciplinárneho konania proti ktorémukoľvek prokurátorovi a proti právnemu čakateľovi prokuratúry,
10.	vybavenie sťažností na správanie sa námestníkov generálneho prokurátora, riaditeľa kancelárie generálneho prokurátora a riaditeľa osobného úradu alebo opakovaných sťažností na správanie sa vedúcich prokurátorov, ktorí patria do priamej riadiacej pôsobnosti námestníka generálneho prokurátora a opakovaných sťažností na správanie sa krajských prokurátorov,
11.	hodnotenia námestníkov generálneho prokurátora, riaditeľa kancelárie generálneho prokurátora a riaditeľa osobného úradu, služobné hodnotenia a služobné posudky vedúceho referátu utajovaných skutočností, vedúceho referátu vnútorného auditu, zodpovednej osoby a manažéra kybernetickej a informačnej bezpečnosti,
12.	nariadenie výkonu funkcie nad rámec stanoveného služobného času a služobnej pohotovosti námestníkom generálneho prokurátora, riaditeľovi kancelárie generálneho prokurátora, riaditeľovi osobného úradu, určeným prokurátorom Generálnej prokuratúry a krajským prokurátorom a vedúcemu referátu utajovaných skutočností, vedúcemu referátu vnútorného auditu, zodpovednej osobe, manažérovi kybernetickej a informačnej bezpečnosti štátnu službu nadčas,
13.	dovolenky a rozhodnutia o poskytnutí služobného voľna námestníkom generálneho prokurátora, riaditeľovi kancelárie generálneho prokurátora, riaditeľovi osobného úradu, vedúcemu referátu utajovaných skutočností, vedúcemu referátu vnútorného auditu, zodpovednej osobe, manažérovi kybernetickej a informačnej bezpečnosti a krajským prokurátorom,
14.	rozhodnutia o poskytnutí odmien vedúcemu referátu utajovaných skutočností, vedúcemu referátu vnútorného auditu, zodpovednej osobe a manažérovi kybernetickej a informačnej bezpečnosti a ostatným štátnym zamestnancom a zamestnancom pri výkone práce vo verejnom záujme, ktorí patria do jeho priamej riadiacej pôsobnosti,
15.	rozhodnutia o určení začiatku a konca denného služobného (pracovného) času v jednotlivých služobných (pracovných) dňoch a rozvrh týždenného služobného (pracovného) času na Generálnej prokuratúre, 
16.	rozhodnutie o zavedení, dočasnom prerušení, zrušení a zmene pružného služobného (pracovného) času na Generálnej prokuratúre a určení povinného služobného (pracovného) času v služobnom (pracovnom) dni, 
d)	ďalšie písomnosti, ak tak ustanovuje zákon alebo ktoré si vyhradí.

Článok 3
Námestníci generálneho prokurátora

Námestníci generálneho prokurátora schvaľujú a podpisujú
a)	v zastúpení generálneho prokurátora 
1.	vybavenie opakovaného podnetu, ak predchádzajúci podnet vybavil alebo na jeho vybavenie dal súhlas alebo pokyn riaditeľ odboru alebo vedúci oddelenia, ktorý patrí do ich riadiacej pôsobnosti,
2.	určenie výnimky podľa § 51 zákona č. 153/2001 Z. z. o prokuratúre v konkrétnej veci organizačnej zložky Generálnej prokuratúry (ďalej len „organizačná zložka“) patriacej do ich riadiacej pôsobnosti,
3.	rozhodnutie o spore o príslušnosť medzi prokurátormi podľa § 50 písm. b) zákona č. 153/2001 Z. z. o prokuratúre,
4.	hodnotenia prokurátorov, služobné posudky štátnych zamestnancov a pracovné posudky zamestnancov pri výkone práce vo verejnom záujme, ktorí patria do ich riadiacej pôsobnosti, 
b)	písomnosti, ktoré predkladajú sami alebo nimi riadené organizačné zložky generálnemu prokurátorovi, vrátane informácií v konkrétnej veci prokurátorského dozoru, 
c)	materiály, ktoré predkladajú na poradu generálneho prokurátora,
d)	všeobecné pokyny na nimi riadenom úseku riaditeľom odborov, vedúcim oddelení, prokurátorom, iným zamestnancom, ktorí patria do ich riadiacej pôsobnosti, krajským prokuratúram a okresným prokuratúram, 
e)	písomnosti zasielané krajským prokurátorom,
f)	písomnosti zasielané štátnym tajomníkom ministerstiev a podpredsedom alebo námestníkom iných ústredných orgánov Slovenskej republiky,
g)	stanoviská a pripomienky k stanoviskám a rozhodnutiam súdov, ktoré sa majú uverejniť v Zbierke stanovísk Najvyššieho súdu a rozhodnutí súdov Slovenskej republiky, 
h)	návrhy na začatie disciplinárneho konania proti prokurátorom Generálnej prokuratúry, ktorí patria do ich riadiacej pôsobnosti,
i)	vybavenie sťažností na správanie sa vedúcich prokurátorov, ktorí patria do ich priamej riadiacej pôsobnosti,
j)	vybavenie opakovaných sťažností na správanie sa prokurátorov, ktorí patria do ich riadiacej pôsobnosti,
k)	nariadenie výkonu funkcie nad rámec stanoveného služobného času a služobnej pohotovosti vedúcim prokurátorom, prokurátorom, asistentom prokurátora a štátnym zamestnancom organizačných zložiek, ktorí patria do ich priamej riadiacej pôsobnosti,
l)	dovolenky a rozhodnutia o poskytnutí služobného voľna vedúcim organizačných zložiek, ktorí patria do ich riadiacej pôsobnosti,
m)	rozhodnutia o priznaní odmien asistentom prokurátora, štátnym zamestnancom a zamestnancom pri výkone práce vo verejnom záujme, ktorí patria do ich riadiacej pôsobnosti,
n)	cestovné príkazy vedúcim organizačných zložiek, ktorí patria do ich riadiacej pôsobnosti a vyúčtovanie ich služobných ciest a zahraničných služobných ciest,
o)	ďalšie rozhodnutia, opatrenia a písomnosti, ktorých schválením a podpísaním ich poverí generálny prokurátor alebo na ktorých podpísanie sú inak príslušní prokurátori a iní zamestnanci v ich riadiacej pôsobnosti.

Článok 4
Prvý námestník generálneho prokurátora

(1) Prvý námestník generálneho prokurátora okrem vecí podľa čl.  3 schvaľuje a podpisuje v zastúpení generálneho prokurátora vo veciach, ktoré patria do jeho riadiacej pôsobnosti,
a)	dovolania a ich späťvzatie v konaní pred dovolacím súdom,
b)	žiadosti dovolaciemu súdu o vrátenie veci,
c)	späťvzatie odvolania, o ktorom má rozhodnúť Najvyšší súd Slovenskej republiky,
d)	vybavenie opakovaného podnetu, ak predchádzajúci podnet vybavil alebo na jeho vybavenie dal súhlas alebo pokyn riaditeľ odboru, 
e)	druhostupňové rozhodnutie, ak na rozhodnutie v prvom stupni dal súhlas alebo pokyn alebo v ktorej sám rozhodol prokurátor Generálnej prokuratúry, krajský prokurátor alebo prokurátor krajskej prokuratúry,
f)	návrh Najvyššiemu súdu Slovenskej republiky o účasti poškodených v trestnom konaní,
g)	upovedomenie o výsledku preskúmania žiadosti o odstránenie prieťahov alebo iných nedostatkov v postupe riaditeľa odboru v prípravnom konaní podľa §  210 ods. 2 Trestného poriadku,
h)	upovedomenie o vybavení podnetu na preskúmanie zákonnosti a primeranosti výhody poskytnutej alebo sľúbenej spolupracujúcej osobe (§ 10 ods. 24 Trestného poriadku) a zákonnosti vzájomnej spolupráce riaditeľa odboru, policajta a spolupracujúcej osoby v prípravnom konaní podľa § 33a ods. 6 Trestného poriadku,     
i)	návrh na vymenovanie prokurátorov za členov rady Justičnej akadémie Slovenskej   republiky, ich odvolanie z tejto funkcie alebo súhlas s ich odvolaním,
j)	návrh na vymenovanie a odvolanie predsedu skúšobnej komisie na vykonanie odbornej justičnej skúšky v Justičnej akadémii Slovenskej republiky, členov tejto komisie a ich náhradníkov,
k)	návrh na vymenovanie za člena pedagogického zboru v Justičnej akadémii Slovenskej republiky, 
l)	rozhodnutie o udelení súhlasu so zvyšovaním kvalifikácie prokurátora, právneho čakateľa prokuratúry a asistenta prokurátora,
m)	rozhodnutie o odvolaní prokurátora proti rozhodnutiu Generálnej prokuratúry o povinnosti nahradiť náklady spojené so zvyšovaním kvalifikácie,
n)	rozhodnutia, opatrenia, dovolenky, cestovné príkazy a iné písomnosti v pracovných, platových a disciplinárnych veciach vo vzťahu k štátnym zamestnancom oddelenia európskych delegovaných prokurátorov.

(2) Ak prvý námestník generálneho prokurátora vykonáva podľa zákona funkciu generálneho prokurátora v plnom rozsahu jeho práv a povinností, schvaľuje a podpisuje rozhodnutia, opatrenia a iné písomnosti uvedené v čl. 2.

Článok 5
Námestník generálneho prokurátora

Námestník generálneho prokurátora okrem vecí podľa čl.  3 schvaľuje a podpisuje v zastúpení generálneho prokurátora vo veciach, ktoré patria do jeho riadiacej pôsobnosti,
a)	dovolania generálneho prokurátora podľa § 458 Civilného sporového poriadku a podľa § 78 Civilného mimosporového poriadku a ich späťvzatie, 
b)	kasačnú sťažnosť proti rozhodnutiu správneho súdu vydanému v konaní, do ktorého bol prokurátor oprávnený vstúpiť, ale nevstúpil,
c)	žaloby na obnovu konania podľa § 47 ods. 4 Správneho súdneho poriadku,
d)	druhostupňové rozhodnutie, ak na rozhodnutie v prvom stupni dal súhlas alebo pokyn alebo v ktorej sám rozhodol prokurátor Generálnej prokuratúry, krajský prokurátor alebo prokurátor krajskej prokuratúry,
e)	stanoviská podľa § 48 ods. 4 Civilného sporového poriadku,
f)	protesty a upozornenia podávané ministerstvám a iným ústredným orgánom Slovenskej republiky, 
g)	plnomocenstvá na zastupovanie Generálnej prokuratúry v civilnom sporovom konaní pred súdmi,
h)	opatrenia generálneho prokurátora o poverení prokurátorov konať za Generálnu prokuratúru pred súdmi v civilnom sporovom konaní,
i)	zásadné pripomienky a stanoviská uplatňované v pripomienkovom konaní k návrhom zákonov, ostatných všeobecne záväzných právnych predpisov a iným materiálom predkladaných ministerstvami a inými ústrednými orgánmi Slovenskej republiky, výbormi Národnej rady Slovenskej republiky a poslancami Národnej rady Slovenskej republiky,
j)	písomné oznámenia o náhrade škody spôsobenej nezákonným rozhodnutím orgánu prokuratúry alebo jeho nesprávnym úradným postupom,
k)	rozhodnutia o odvolaní proti rozhodnutiu osobitnej komisie zriadenej na Generálnej prokuratúre vo veciach náhrady škody,
l)	zmluvy o nakladaní s majetkom štátu na Generálnej prokuratúre a zmluvy o ubytovaní v ubytovacích priestoroch Generálnej prokuratúry,
m)	písomnosti spojené s vyraďovaním neupotrebiteľných vecí v majetku štátu, 
n)	zmluvy uzatvorené na základe výsledku verejného obstarávania tovarov, služieb a prác na podlimitné zákazky, 
o)	správy o výsledkoch inventarizácie hospodárskych prostriedkov na Generálnej prokuratúre,
p)	dohody o hmotnej zodpovednosti so štátnymi zamestnancami na Generálnej prokuratúre a zamestnancami pri výkone práce vo verejnom záujme na Generálnej prokuratúre,
q)	rozhodnutia, opatrenia a iné písomnosti na úseku personálnej práce uvedené v čl. 2 písm. c) v prvom až ôsmom bode a v trinástom bode v čase neprítomnosti generálneho prokurátora vo veciach, ktoré nestrpia odklad.

Článok 6
Neprítomnosť námestníka generálneho prokurátora

Písomnosti počas neprítomnosti námestníka generálneho prokurátora podpisuje ním určený riaditeľ odboru alebo vedúci oddelenia v jeho priamej riadiacej pôsobnosti, ak generálny prokurátor nerozhodne inak. 

Článok 7
Riaditeľ odboru

(1)	Riaditelia odborov schvaľujú a podpisujú vo veciach, ktoré patria do ich riadiacej pôsobnosti, 
a)	v zastúpení generálneho prokurátora 
1.	vybavenie podnetu, ktorý smeruje proti stanovisku alebo rozhodnutiu prokurátora Generálnej prokuratúry,
2.	vybavenie opakovaného podnetu, ak predchádzajúci podnet vybavil prokurátor Generálnej prokuratúry, ktorý patrí do ich riadiacej pôsobnosti,
3.	upovedomenie o výsledku preskúmania žiadosti o odstránenie prieťahov alebo iných nedostatkov v postupe prokurátora Generálnej prokuratúry v prípravnom konaní podľa § 210 ods. 2 Trestného poriadku,
4.	upovedomenie o vybavení podnetu na preskúmanie zákonnosti a primeranosti výhody poskytnutej alebo sľúbenej spolupracujúcej osobe (§ 10 ods. 24 Trestného poriadku) a zákonnosti vzájomnej spolupráce prokurátora Generálnej prokuratúry, policajta a spolupracujúcej osoby v prípravnom konaní podľa § 33a ods. 6 Trestného poriadku,    
b)	návrhy rozhodnutí alebo iných písomností, ktoré predkladajú na podpis generálnemu prokurátorovi a námestníkom generálneho prokurátora,
c)	informácie pre generálneho prokurátora a námestníkov generálneho prokurátora,
d)	stanoviská a pripomienky pre generálneho prokurátora k materiálom, ktoré má prerokovať Národná rada Slovenskej republiky a jej výbory, vláda Slovenskej republiky a jej poradné orgány, Ústavný súd Slovenskej republiky a kolégiá Najvyššieho súdu Slovenskej republiky,
e)	materiály, ktoré predkladajú na poradu generálneho prokurátora,
f)	návrhy úloh do plánov vypracúvaných na Generálnej prokuratúre, plány úloh nimi riadených organizačných zložiek a projekty plnenia plánovaných úloh,
g)	návrhy služobných predpisov,
h)	rozhodnutia, podania, opatrenia a písomnosti zasielané riaditeľom odborov na Generálnej prokuratúre,
i)	rozhodnutia, podania, opatrenia a písomnosti zasielané Národnej rade Slovenskej republiky,
j)	písomnosti zasielané riaditeľom sekcií a riaditeľom odborov ministerstiev a iných ústredných orgánov Slovenskej republiky, 
k)	pokyny všeobecnej povahy pre podriadené prokuratúry, vrátane oznámenia už prijatého alebo nesporného stanoviska k výkladu právnych predpisov,
l)	pokyny a písomnosti zasielané krajským prokuratúram a okresným prokuratúram,
m)	oznámenia o vykonaní previerky práce adresované krajským prokuratúram,
n)	pokyny v konkrétnych veciach prokurátorského dozoru a inej prokurátorskej činnosti, ktoré sa týkajú meritórneho vybavenia veci,
o)	rozhodnutia o vybavení sťažností na prieťahy vo vybavovaní agendy na prokuratúre,
p)	písomnosti súvisiace s prešetrením a vybavením sťažností na prokurátorov a iných zamestnancov prokuratúry, ak aprobácia týchto písomností nepatrí do pôsobnosti generálneho prokurátora alebo námestníka generálneho prokurátora,
q)	písomnosti súvisiace s prešetrovaním nedostatkov vo výkone prokurátorskej činnosti,
r)	vyjadrenia v osobných, platových a disciplinárnych veciach prokurátorov, ktorí patria do ich riadiacej pôsobnosti,
s)	rozhodnutia o výkone funkcie nadčas alebo o služobnej pohotovosti vedúcim organizačných zložiek a prokurátorom a rozhodnutia o nariadení práce nadčas iným zamestnancom, ktorí patria do ich riadiacej pôsobnosti,
t)	dovolenky a rozhodnutia o poskytnutí služobného (pracovného) voľna vedúcim organizačných zložiek, prokurátorom a iným zamestnancom, ktorí patria do ich riadiacej pôsobnosti,
u)	návrhy na priznanie odmien asistentom prokurátora, štátnym zamestnancom a zamestnancom pri výkone práce vo verejnom záujme, ktorí patria do ich riadiacej pôsobnosti,
v)	cestovné príkazy na služobné (pracovné) cesty prokurátorom a iným zamestnancom, ktorí patria do ich riadiacej pôsobnosti a vyúčtovanie ich služobných (pracovných) ciest a zahraničných služobných (pracovných) ciest,
w)	výkazy, ktoré sa vyhotovujú za odbor,
x)	rozhodnutia a opatrenia v rozsahu ustanovenom služobnými predpismi, pokynmi generálneho prokurátora a pokynmi námestníkov generálneho prokurátora v konkrétnej veci,
y)	ďalšie rozhodnutia a opatrenia, na ktorých podpísanie sú opatrením riaditeľa odboru inak splnomocnení prokurátori.

(2)	Riaditeľ odboru v zastúpení generálneho prokurátora opatrením rozhoduje o zaradení prokurátorov, štátnych zamestnancov a zamestnancov pri výkone práce vo verejnom záujme na Generálnej prokuratúre do organizačnej zložky v jeho riadiacej pôsobnosti.

Článok 8
Riaditeľ kancelárie generálneho prokurátora
	
Riaditeľ kancelárie generálneho prokurátora okrem vecí podľa čl. 7 schvaľuje a podpisuje
a)	písomnosti spojené s koordináciou a prípravou pracovných porád generálneho prokurátora,
b)	písomnosti spojené s koordináciou a prípravou zasadnutí a činnosťou Etickej komisie prokuratúry,
c)	písomnosti spojené s prešetrovaním a vybavovaním sťažností na prokurátorov a zamestnancov Generálnej prokuratúry v riadiacej pôsobnosti generálneho prokurátora a na krajských prokurátorov a podľa rozhodnutia generálneho  prokurátora aj na ďalších  zamestnancov prokuratúry.

Článok 9
Riaditeľ osobného úradu

Riaditeľ osobného úradu okrem vecí podľa čl. 7 schvaľuje a podpisuje
a)	v zastúpení generálneho prokurátora 
1.	rozhodnutia Generálnej prokuratúry vo veciach osobitných nárokov súvisiacich so zánikom služobného pomeru prokurátora a dôchodkovým zabezpečením prokurátora a rozhodnutia o odvolaní, ktoré bolo podané proti rozhodnutiu krajskej prokuratúry vo veciach osobitných nárokov súvisiacich so zánikom služobného pomeru prokurátora,
2.	písomnosti súvisiace s výberovým konaním na funkciu prokurátora, pri funkčnom postupe prokurátora, na funkciu právneho čakateľa prokuratúry, vrátane písomností určených uchádzačovi,
b)	písomnosti týkajúce sa úkonov čiastkového charakteru vo veciach
1.	služobného pomeru prokurátorov Generálnej prokuratúry a krajských prokurátorov,
2.	služobného pomeru právnych čakateľov prokuratúry,
3.	štátnozamestnaneckého pomeru asistentov prokurátora a štátnych zamestnancov na Generálnej prokuratúre, 
4.	pracovného pomeru zamestnancov pri výkone práce vo verejnom záujme na Generálnej prokuratúre,
5.	pracovnoprávneho vzťahu zamestnancov na základe dohôd na Generálnej prokuratúre,
c)	písomnosti súvisiace s oznámením o výške a zložení funkčného platu prokurátorom Generálnej prokuratúry a krajským prokurátorom,
d)	písomnosti súvisiace s oznámením o výške a zložení funkčného platu asistentom prokurátora, štátnym zamestnancom a zamestnancom pri výkone práce vo verejnom záujme na Generálnej prokuratúre,
e)	písomnosti súvisiace s dočasnou úpravou podmienok na výkon funkcie tehotnej prokurátorky a prokurátorky do konca deviateho mesiaca po pôrode,
f)	písomnosti súvisiace s výberovým konaním na voľné miesto asistenta prokurátora, na štátnozamestnanecké miesto a na miesto vedúceho zamestnanca pri výkone práce vo verejnom záujme na Generálnej prokuratúre,
g)	podklady pre disciplinárnu komisiu na plnenie jej úloh súvisiacich s disciplinárnym konaním,
h)	návrhy na vyradenie spisov a špeciálnych druhov záznamov.

Článok 10
Riaditeľ trestného odboru

Riaditeľ trestného odboru okrem vecí podľa čl. 7 schvaľuje a podpisuje v zastúpení generálneho prokurátora vo veciach patriacich do jeho pôsobnosti
a)	príkaz podľa § 201 ods. 6 písm. a) Trestného poriadku,
b)	upovedomenie podľa § 365 Trestného poriadku, 
c)	vybavenie podnetu okresnej prokuratúry alebo krajskej prokuratúry na podanie dovolania, ak príslušný prokurátor podnetu nevyhovel,
d)	upovedomenie, ktorým je vzaté na vedomie späťvzatie návrhu na postup podľa § 363 ods. 1 Trestného poriadku.

Článok 11
Riaditeľ odboru závažnej kriminality

Riaditeľ odboru závažnej kriminality okrem vecí podľa čl. 7 schvaľuje a podpisuje v zastúpení generálneho prokurátora vo veciach patriacich do jeho pôsobnosti
a)	príkaz podľa § 201 ods. 6 písm. a) Trestného poriadku,
b)	vybavenie podnetu okresnej prokuratúry alebo krajskej prokuratúry na podanie dovolania, ak príslušný prokurátor podnetu nevyhovel. 

Článok 12
Riaditeľ medzinárodného odboru
 
Riaditeľ medzinárodného odboru okrem vecí podľa čl. 7 schvaľuje a podpisuje
a)	písomnosti o prevzatí trestnej veci z cudziny adresované justičným orgánom cudzích štátov, návrhy na odovzdanie trestnej veci do cudziny a žiadosti o odovzdanie trestnej veci do cudziny,
b)	žiadosti o právnu pomoc, európske vyšetrovacie príkazy a iné písomnosti v medzinárodnej justičnej spolupráci v trestných veciach adresované justičným orgánom cudzích štátov,
c)	písomnosti zasielané zastupiteľským úradom cudzích štátov, ktoré majú sídlo v Slovenskej republike, písomnosti adresované zastupiteľským úradom Slovenskej republiky a písomnosti adresované iným orgánom cudzích štátov a medzinárodným organizáciám vo veciach, ktoré patria do jeho riadiacej pôsobnosti,
d)	písomnosti zasielané v rámci koordinácie spolupráce s prokuratúrami iných štátov a s medzinárodnými organizáciami a inštitúciami, vrátane dotazníkov a podkladov k hodnoteniu Slovenskej republiky, ak si ich podpísanie nevyhradí generálny prokurátor,
e)	písomnosti zasielané v rámci koordinácie a zabezpečenia spolupráce s orgánmi a organizačnými zložkami Organizácie spojených národov, Rady Európy, Európskej únie, vrátane dotazníkov a podkladov k hodnoteniu Slovenskej republiky, ak si ich podpísanie nevyhradí generálny prokurátor,
f)	dohody o vytvorení spoločných vyšetrovacích tímov.

Článok 13
Riaditeľ netrestného odboru

Riaditeľ netrestného odboru okrem vecí podľa čl. 7 schvaľuje a podpisuje stanoviská  a pokyny pre prokurátorov poverených konať za Generálnu prokuratúru v civilnom sporovom konaní vo veciach zodpovednosti za škodu spôsobenú pri výkone verejnej moci, ak niektorá zo strán v civilnom sporovom konaní navrhuje uzavrieť zmier, a to po predchádzajúcom schválení  generálnym prokurátorom.
Článok 14
Riaditeľ odboru legislatívy, stratégie a ústavného práva

Riaditeľ odboru legislatívy, stratégie a ústavného práva  okrem vecí podľa čl. 7 schvaľuje a podpisuje pripomienky a stanoviská Generálnej prokuratúry k návrhom zákonov, ostatných všeobecne záväzných právnych predpisov a iným materiálom ústredných orgánov Slovenskej republiky v pripomienkovom konaní, ak nie sú uplatňované ako pripomienky zásadného charakteru.

Článok 15
Riaditeľ ekonomického odboru

Riaditeľ ekonomického odboru okrem vecí podľa čl. 7 schvaľuje a podpisuje
a)	finančné výkazy, účtovné výkazy a ekonomické štatistické výkazy,
b)	opatrenia ekonomickej povahy týkajúce sa ekonomického zabezpečovania činnosti prokuratúry, okrem vecí, ktoré sú týmto príkazom vyhradené námestníkovi generálneho prokurátora,
c)	určenie limitov kapitálových výdavkov a limitov bežných výdavkov a ich zmeny,
d)	pokyny podriadeným prokuratúram na zabezpečenie plnenia operatívnych úloh,
e)	rozhodnutie Generálnej prokuratúry vo veciach nemocenského zabezpečenia prokurátorov Generálnej prokuratúry a krajských prokurátorov a rozhodnutie o odvolaní, ktoré bolo podané proti rozhodnutiu krajskej prokuratúry vo veciach nemocenského zabezpečenia prokurátorov krajských prokuratúr a okresných prokuratúr,
f)	záväzné podklady pre konanie a rozhodovanie o osobitných nárokoch súvisiacich so zánikom služobného pomeru prokurátora a sociálnym zabezpečením prokurátora príslušným organizačným zložkám,
g)	stanovisko pre generálneho prokurátora k odvolaniu, ktoré bolo podané proti rozhodnutiu osobitnej komisie zriadenej na Generálnej prokuratúre vo veciach náhrady škody,
h)	písomnosti súvisiace s finančným zabezpečením zahraničných služobných ciest alebo zahraničných pracovných ciest,
i)	súhlas na začatie stavieb s obstarávacími nákladmi nižšími ako 1 000 000 eur a dobou realizácie stavby do 24 mesiacov, 
j)	výkazy o autoprevádzke,
k)	písomnosti súvisiace so zabezpečovaním ochrany objektu na Senickej ulici v Bratislave,
l)	výkazy a diagramy energetického hospodárenia.

Článok 16
Riaditeľ odboru informatiky

Riaditeľ odboru informatiky okrem vecí podľa čl. 7 schvaľuje a podpisuje vyjadrenia k požiadavkám organizačných zložiek na nákup, opravu, vyradenie výpočtovej techniky, programového vybavenia a informačných technológií.

Článok 17
Riaditeľ registra trestov

Riaditeľ registra trestov okrem vecí podľa čl. 7 schvaľuje a podpisuje 
a)	písomnosti súvisiace s preverovaním správnosti údajov v evidencii registra trestov, ktorými sa žiadateľovi oznamuje výsledok preverenia stavu evidencie v registri trestov, 
b)	žiadosti o zosúladenie údajov v evidencii registra trestov adresované príslušnému súdu alebo prokuratúre smerujúce k odstráneniu pochybností o správnosti údajov evidovaných v registri trestov,
c)	písomnosti súvisiace s vybavovaním agendy registra trestov podľa zákona č. 192/2023 Z. z. o registri trestov a o zmene a doplnení niektorých zákonov v znení neskorších predpisov,
d)	dohody o integračnom zámere, dohody o úrovni poskytovaných služieb a písomnosti súvisiace s poskytovaním verejných listín vydaných registrom trestov pri výkone verejnej moci elektronicky podľa § 17 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).

Článok 18
Vedúci referátu vnútorného auditu

Vedúci referátu vnútorného auditu schvaľuje a podpisuje vo veciach, ktoré patria do jeho pôsobnosti, ak tento príkaz neustanovuje inak,
a)	návrh
1.	štatútu vnútorného auditu,
2.	strednodobého plánu vnútorného auditu,
3.	ročného plánu jednotlivých vnútorných auditov, 
4.	programu vnútorného auditu, 
5.	čiastkovej správy z vykonaného vnútorného auditu a správy z vykonaného vnútorného auditu, 
6.	ročnej správy o vykonaných vnútorných auditoch za predchádzajúci rok, 
b)	čiastkovú správu z vykonaného vnútorného auditu a správu z vykonaného vnútorného auditu,
c)	návrhy rozhodnutí alebo iných písomností, ktoré predkladá na podpis generálnemu prokurátorovi, 
d)	informácie pre generálneho prokurátora, 
e)	písomnosti adresované organizačným zložkám Generálnej prokuratúry, krajským prokurátorom, vedúcim sekcií ministerstiev a ostatných ústredných orgánov štátnej správy, 
f)	rozhodnutia o výkone funkcie nadčas zamestnancovi, ktorý patrí do jeho riadiacej pôsobnosti, 
g)	cestovné príkazy na služobné cesty zamestnancovi, ktorý patrí do jeho riadiacej pôsobnosti a vyúčtovanie jeho služobných ciest a zahraničných služobných ciest, 
h)	dovolenky a rozhodnutia o poskytnutí služobného voľna zamestnancovi, ktorý patrí do jeho riadiacej pôsobnosti, 
i)	návrhy na poskytnutie odmien zamestnancovi, ktorý patrí do jeho riadiacej pôsobnosti.

Článok 19
Zodpovedná osoba za ochranu osobných údajov

Zodpovedná osoba za ochranu osobných údajov na Generálnej prokuratúre schvaľuje a podpisuje vo veciach, ktoré patria do jej pôsobnosti, ak tento príkaz neustanovuje inak,
a)	v zastúpení generálneho prokurátora vybavenie podnetu, 
b)	návrhy rozhodnutí alebo iných písomností, ktoré predkladá na podpis generálnemu prokurátorovi, 
c)	informácie pre generálneho prokurátora, 
d)	materiály, ktoré predkladá na poradu generálneho prokurátora, 
e)	návrhy úloh do plánov vypracúvaných na Generálnej prokuratúre a projekty plnenia plánovaných úloh, 
f)	rozhodnutia, podania, opatrenia a písomnosti zasielané Úradu na ochranu osobných údajov Slovenskej republiky, 
g)	písomnosti zasielané organizačným zložkám Generálnej prokuratúry, zodpovedným osobám za ochranu osobných údajov na krajských prokuratúrach a zodpovedným osobám za ochranu osobných údajov na ministerstvách  a ostatných ústredných orgánov štátnej správy, 
h)	návrhy služobných predpisov, 
i)	pokyny a písomnosti adresované krajským prokuratúram a okresným prokuratúram,
j)	posudok k posúdeniu vplyvu.

Článok 20
Manažér kybernetickej a informačnej bezpečnosti

Manažér kybernetickej a informačnej bezpečnosti Generálnej prokuratúry schvaľuje a podpisuje vo veciach, ktoré patria do jeho pôsobnosti,
a)	informácie pre generálneho prokurátora,
b)	informácie o stave kybernetickej a informačnej bezpečnosti na prokuratúre, 
c)	materiály, ktoré predkladá na poradu generálneho prokurátora, 
d)	návrhy úloh do plánov vypracúvaných na Generálnej prokuratúre a projekty plnenia plánovaných úloh,
e)	návrhy stratégií v oblasti kybernetickej a informačnej bezpečnosti,
f)	návrhy služobných predpisov a odborné stanoviská,
g)	návrhy rozhodnutí alebo iných písomností, ktoré predkladá na podpis generálnemu prokurátorovi,
h)	písomnosti zasielané organizačným zložkám Generálnej prokuratúry a krajským prokuratúram.

Článok 21
Prokurátor

(1) Prokurátor Generálnej prokuratúry vo veciach, ktoré patria do pôsobnosti organizačnej zložky, na ktorej vykonáva svoju funkciu, podpisuje
a)	vybavenie opakovaného podnetu, ak predchádzajúci podnet vybavil krajský prokurátor alebo prokurátor krajskej prokuratúry,
b)	vybavenie podnetu na podanie dovolania, dovolania generálneho prokurátora podľa § 458 Civilného sporového poriadku a podľa § 78 Civilného mimosporového poriadku,
c)	vybavenie podnetu na podanie návrhu na Ústavný súd Slovenskej republiky, ktorému nevyhovel,
d)	upovedomenie o výsledku preskúmania žiadosti o odstránenie prieťahov alebo iných nedostatkov v postupe krajského prokurátora alebo prokurátora krajskej prokuratúry v prípravnom konaní podľa § 210 ods. 2 Trestného poriadku,
e)	upovedomenie o vybavení podnetu na preskúmanie zákonnosti a primeranosti výhody poskytnutej alebo sľúbenej spolupracujúcej osobe (§ 10 ods. 24 Trestného poriadku) a zákonnosti vzájomnej spolupráce krajského prokurátora alebo prokurátora krajskej prokuratúry, policajta a spolupracujúcej osoby v prípravnom konaní podľa § 33a ods. 6 Trestného poriadku.

(2) Písomnosti v pridelených spisoch na Generálnej prokuratúre podpisuje prokurátor, ktorému je spis pridelený, prípadne zastupujúci prokurátor, ak ich podľa predchádzajúcich ustanovení nepodpisuje vedúci prokurátor.

D R U H Á   Č A S Ť
VÝKON APROBAČNÉHO OPRÁVNENIA

Článok 22
Náležitosti predkladaných materiálov

(1) Návrhy a materiály predkladané generálnemu prokurátorovi a námestníkom generálneho prokurátora sa uvádzajú stručnou a výstižnou informáciou. 

(2) V informácii podľa odseku 1 sa uvedie najmä 
a)	údaj o tom, kto a kedy vypracoval informáciu,
b)	dôvody podávania informácie,
c)	opis skutku v trestných veciach, výroku rozhodnutia správneho orgánu alebo skutkového základu návrhu v civilnom súdnom procese a správnom súdnom procese podľa stavu ku dňu podania informácie alebo napadnutá právna úprava v návrhu na začatie konania pred Ústavným súdom Slovenskej republiky,
d)	upozornenie na významné skutkové okolnosti, ktoré neboli objasnené do podania informácie,
e)	právna kvalifikácia a stanovisko k jej správnosti,
f)	stanovisko k zákonnosti, správnosti a úplnosti postupu a rozhodnutí orgánov, ktorých postup alebo rozhodnutie sa preskúmava,
g)	stanovisko spracovateľa informácie k veci a doterajšiemu postupu po obsahovej a formálnej stránke; ak predkladateľ informácie nie je totožný s jej spracovateľom, vyjadrí svoje stanovisko v závere informácie,
h)	opatrenia, ktoré boli vykonané do podania informácie; pri druhej alebo ďalšej informácii v tej istej veci sa uvedú opatrenia vykonané od predloženia predchádzajúcej informácie a ak sú už známe, aj ich výsledky, zamýšľané opatrenia a opatrenia navrhované generálnemu prokurátorovi,
i)	odchylné, doplňujúce alebo súhlasné stanovisko námestníka generálneho prokurátora, ak ide o informáciu pre generálneho prokurátora.

	(3) K informácii pre generálneho prokurátora alebo námestníka generálneho prokurátora sa pripája aj návrh písomnosti (uznesenie alebo iné rozhodnutie, opatrenie, pokyn, správa, stanovisko, pripomienky, upozornenie, informácia alebo iná písomnosť), ktorá sa má odoslať v mene generálneho prokurátora, námestníka generálneho prokurátora, riaditeľa odboru alebo vedúceho inej organizačnej zložky. K informácii sa okrem návrhu písomnosti pripájajú aj súvisiace spisy. Písomnosť sa zašle na adresu až po schválení informácie generálnym prokurátorom alebo námestníkom generálneho prokurátora, ak ide o informáciu pre námestníka generálneho prokurátora.

(4) Stanoviská pre generálneho prokurátora k materiálom, ktoré má prerokovať Národná rada Slovenskej republiky, jej orgány alebo vláda Slovenskej republiky, musia obsahovať stanovisko a pripomienky k zákonnosti návrhu uznesenia a predbežný návrh na zabezpečenie plnenia úloh, ktoré z uznesenia vyplývajú pre prokuratúru.

(5) V stanoviskách k návrhom všeobecne záväzných právnych predpisov sa uvedie výsledok legislatívneho konania vo vzťahu k pripomienkam, ktoré Generálna prokuratúra uplatnila. 

Článok 23
Podpisovanie písomností

	Písomnosti sa musia vlastnoručne podpísať vždy, ak ide o písomnosť,
a)	ktorú riaditeľ odboru alebo vedúci inej organizačnej zložky predkladá generálnemu prokurátorovi alebo námestníkovi generálneho prokurátora,
b)	ktorá sa zasiela
1.	prezidentovi Slovenskej republiky, Národnej rade Slovenskej republiky, jej orgánom a poslancom, vláde Slovenskej republiky, Ústavnému súdu Slovenskej republiky a Najvyššiemu súdu Slovenskej republiky, 
2.	ministrom, štátnym tajomníkom, riaditeľom sekcií alebo odborov alebo iným vedúcim zamestnancom štátnych orgánov alebo predstaviteľom obcí a vyšších územných celkov, zastupiteľským úradom, orgánom cudzieho štátu a medzinárodným organizáciám,
c)	ktorá je rozhodnutím alebo opatrením prokurátora alebo vedúceho zamestnanca v štátnej službe vydaným na základe zákona.

Článok 24
Podpisová doložka

(1) Ak sa písomnosť nepodpisuje mandátnym certifikátom, podpisová doložka obsahuje titul, meno a priezvisko prokurátora alebo štátneho zamestnanca, ktorý je oprávnený písomnosť podpísať, pod ktoré sa uvedie jeho funkcia, ak písomnosť podpisuje sám. Ak písomnosť podpisuje v zastúpení oprávneného vedúceho prokurátora iný prokurátor alebo v zastúpení vedúceho štátneho zamestnanca iný štátny zamestnanec poverený počas neprítomnosti jeho zastupovaním, uvádza sa funkcia oprávneného, pod ňou písmená „v z.“, titul, meno a priezvisko prokurátora alebo štátneho zamestnanca, ktorý písomnosť podpisuje a pod nimi slová „zástupca riaditeľa“, ak ide o ustanoveného zástupcu.

(2) Ak rozhodnutie alebo opatrenie, ktorého vydanie zákon priamo zveruje do právomoci generálneho prokurátora, podpisuje v jeho zastúpení námestník generálneho prokurátora, uvádzajú sa slová „generálny prokurátor Slovenskej republiky“, pod nimi písmená „v z.“, titul, meno a priezvisko námestníka generálneho prokurátora, ktorý písomnosť podpisuje a podľa toho, ktorý námestník písomnosť podpisuje, slová „prvý námestník generálneho prokurátora Slovenskej republiky“ alebo „námestník generálneho prokurátora Slovenskej republiky“.

(3) Vzor podpisovej doložky podľa odsekov 1 a 2 je uvedený v prílohe.
Článok 25
Splnomocňovacie ustanovenia

(1) Riaditelia odborov so súhlasom príslušného námestníka generálneho prokurátora v prípade potreby upravia vlastným opatrením aprobačné oprávnenia v nimi riadených organizačných zložkách odlišne od aprobačných oprávnení upravených v článkoch 7 až 16.

(2) Generálny prokurátor, námestníci generálneho prokurátora, riaditelia odborov alebo vedúci iných organizačných zložiek môžu rozhodnúť, aby rozhodnutie, opatrenie alebo inú písomnosť v konkrétnej veci, ktorá patrí do ich riadiacej pôsobnosti, podpisoval podriadený prokurátor alebo podriadený zamestnanec v ich zastúpení alebo vo vlastnom mene.

T R E T I A   Č A S Ť
ZÁVEREČNÉ USTANOVENIA

Článok 26
Zrušovacie ustanovenie

Zrušuje sa:
Príkaz generálneho prokurátora Slovenskej republiky por. č. 35/2024 z 19. júla 2024 o aprobačných oprávneniach na Generálnej prokuratúre Slovenskej republiky. 

Článok 27
Účinnosť

Tento príkaz nadobúda účinnosť 15. mája 2025.

podpis
	Dr. h. c. JUDr. Maroš Žilinka, PhD.
	generálny prokurátor Slovenskej republiky

Príkaz generálneho prokurátora Slovenskej republiky por. č. 3/2025 zo 14. mája 2025 o aprobačných oprávneniach na Generálnej prokuratúre Slovenskej republiky nadobudol účinnosť 15. mája 2025.

Príkaz generálneho prokurátora Slovenskej republiky por. č. 2/2026 zo 14. apríla 2026, ktorým sa mení príkaz generálneho prokurátora Slovenskej republiky por. č. 3/2025 zo 14. mája 2025 o aprobačných oprávneniach na Generálnej prokuratúre Slovenskej republiky, nadobudol účinnosť 15. apríla 2026.
Príloha k príkazu
generálneho prokurátora
Slovenskej republiky 
por. č. 3/2025

1.	Podpisová doložka podľa čl. 24 ods. 1:

a)	ak generálny prokurátor, prvý námestník generálneho prokurátora, námestník generálneho prokurátora, riaditeľ odboru, vedúci oddelenia, vedúci referátu zodpovedná osoba za ochranu osobných údajov, manažér kybernetickej a informačnej bezpečnosti a prokurátor podpisuje písomnosť sám

JUDr. Ján Novák
generálny prokurátor Slovenskej republiky

JUDr. Jana Nováková
generálna prokurátorka Slovenskej republiky

JUDr. Ján Novák
prvý námestník
generálneho prokurátora Slovenskej republiky

JUDr. Jana  Nováková
prvá námestníčka 
generálneho prokurátora Slovenskej republiky

JUDr. Ján Novák
námestník
generálneho prokurátora Slovenskej republiky

JUDr. Jana Nováková
námestníčka
generálneho prokurátora Slovenskej republiky

JUDr. Ján Novák
riaditeľ trestného odboru

JUDr. Jana Nováková
riaditeľka trestného odboru

JUDr. Ján Novák
vedúci oddelenia násilnej kriminality

JUDr. Jana Nováková
vedúca oddelenia násilnej kriminality

Ján Novák
vedúci referátu ochrany utajovaných skutočností

Jana Nováková
vedúca referátu ochrany utajovaných skutočností

Ján Novák
zodpovedná osoba za ochranu osobných údajov

Jana Nováková
zodpovedná osoba za ochranu osobných údajov

Ján Novák
manažér kybernetickej a informačnej bezpečnosti

Jana Nováková
manažérka kybernetickej a informačnej bezpečnosti

JUDr. Ján Novák
prokurátor

JUDr. Jana Nováková
prokurátorka

b)	ak za námestníka generálneho prokurátora, riaditeľa odboru a vedúceho oddelenia ako oprávneného podpisuje iný prokurátor

prvý námestník
generálneho prokurátora Slovenskej republiky
v z. JUDr. Ján Novák

prvý námestník
generálneho prokurátora Slovenskej republiky
v z. JUDr. Jana Nováková

prvá námestníčka
generálneho prokurátora Slovenskej republiky
v z. JUDr. Ján Novák

prvá námestníčka
generálneho prokurátora Slovenskej republiky
v z. JUDr. Jana Nováková

námestník
generálneho prokurátora Slovenskej republiky
v z. JUDr. Ján Novák

námestník
generálneho prokurátora Slovenskej republiky
v z. JUDr. Jana Nováková

námestníčka
generálneho prokurátora Slovenskej republiky
v z. JUDr. Ján Novák

námestníčka
generálneho prokurátora Slovenskej republiky
v z. JUDr. Jana Nováková

riaditeľ trestného odboru
v z. JUDr. Ján Novák

riaditeľ trestného odboru
v z. JUDr. Jana Nováková

riaditeľka trestného odboru
v z. JUDr. Ján Novák

riaditeľka trestného odboru
v z. JUDr. Jana Nováková

vedúci oddelenia financovania a kontroly
v z. JUDr. Ján Novák

vedúci oddelenia financovania a kontroly
v z. JUDr. Jana Nováková

vedúca oddelenia financovania a kontroly
v z. JUDr. Ján Novák

vedúca oddelenia financovania a kontroly
v z. JUDr. Jana Nováková

c)	ak za vedúceho referátu ochrany utajovaných skutočností,   vedúceho referátu vnútorného auditu, manažéra kybernetickej a informačnej bezpečnosti a zodpovednú osobu za ochranu osobných údajov ako oprávnených  podpisuje písomnosť iný zamestnanec poverený ich zastupovaním

vedúci referátu ochrany utajovaných skutočností
v z. Ján Novák

vedúci referátu ochrany utajovaných skutočností
v z. Jana Nováková

vedúca referátu ochrany utajovaných skutočností
v z. Ján Novák

vedúca referátu ochrany utajovaných skutočností
v z. Jana Nováková

vedúci referátu vnútorného auditu
v z. Ing. Ján Novák

vedúci referátu vnútorného auditu
v z. Ing. Jana Nováková

vedúca referátu vnútorného auditu
v z. Ing. Ján Novák

vedúca referátu vnútorného auditu
v z. Ing. Jana Nováková

manažér kybernetickej a informačnej bezpečnosti
v z. Ján Novák

manažér kybernetickej a informačnej bezpečnosti
v z. Jana Nováková

manažérka kybernetickej a informačnej bezpečnosti
v z. Ján Novák

manažérka kybernetickej a informačnej bezpečnosti
v z. Jana Nováková

zodpovedná osoba za ochranu osobných údajov
v z. Ján Novák

zodpovedná osoba za ochranu osobných údajov
v z. Jana Nováková

2.	Podpisová doložka podľa čl. 24 ods. 2 na rozhodnutiach a opatreniach, ktoré v zastúpení generálneho prokurátora podpisuje námestník generálneho prokurátora:

generálny prokurátor Slovenskej republiky
v z. JUDr. Ján Novák
prvý námestník
generálneho prokurátora Slovenskej republiky

generálny prokurátor Slovenskej republiky
v z. JUDr. Jana Nováková
prvá námestníčka
generálneho prokurátora Slovenskej republiky

generálna prokurátorka Slovenskej republiky
v z. JUDr. Ján Novák
prvý námestník
generálneho prokurátora Slovenskej republiky

generálna prokurátorka Slovenskej republiky
v z. JUDr. Jana Nováková
prvá námestníčka
generálneho prokurátora Slovenskej republiky

generálny prokurátor Slovenskej republiky
v z. JUDr. Ján Novák
námestník
generálneho prokurátora Slovenskej republiky

generálny prokurátor Slovenskej republiky
v z. JUDr. Jana Nováková
námestníčka
generálneho prokurátora Slovenskej republiky

generálna prokurátorka Slovenskej republiky
v z. JUDr. Ján Novák
námestník
generálneho prokurátora Slovenskej republiky

generálna prokurátorka Slovenskej republiky
v z. JUDr. Jana Nováková
námestníčka
generálneho prokurátora Slovenskej republiky

3.	Podpisová doložka na rozhodnutiach a opatreniach, ktoré v zastúpení generálneho prokurátora podpisuje prokurátor:

generálny prokurátor Slovenskej republiky
v z. JUDr. Ján Novák
prokurátor

generálny prokurátor Slovenskej republiky
v z. JUDr. Jana Nováková
prokurátorka

generálna prokurátorka Slovenskej republiky
v z. JUDr. Ján Novák
prokurátor

generálna prokurátorka Slovenskej republiky
v z. JUDr. Jana Nováková
prokurátorka